סמארט

סמארט (באנגלית: Smart) הוא מותג סדרת מכוניות מיקרו עירונית. מכוניות המותג מיוצרות בעיירה שבצרפת על ידי חברת בת של תאגיד דיימלר AG בשם Smart GmbH.

== היסטוריה ==
סמארט יוצרה בתחילה במסגרת מיזם משותף בין תאגיד כלי הרכב הגרמני מרצדס-בנץ וחברת השעונים השווייצרית סווטש (סווטש נסוגה בהמשך לחלוטין מהפרויקט) אשר מטרתו הייתה לייצר רכב עירוני דו-מושבי וחסכוני בדלק. השם smart, מורכב מ-S של סווטש, M של מרצדס והמילה Art. סמארט הכתה גלים לראשונה כשנחשפה בפריז ב-1998. המודל הראשון של סמארט אשר נקרא באותה העת קופה סיטי (השם שונה בהמשך ל-"Smart Fortwo") הושק ב-10 ביולי 1998 בתשע מדינות באירופה ומאז למעלה ממיליון יחידות נמכרו ברחבי העולם והמותג נהפך לסמל אורבני בבירות העולם מרומא לשאנגחאי, מלונדון לתל אביב.

לאורך העשור הראשון של המאה ה-21 יוצרו דגמים שונים תחת המותג. אף על פי כן, בעקבות שורה של הפסדים כספיים המשך הייצור של מרבית הדגמים הופסק לאלתר וכיום מיוצרים רק הדגם Smart Fortwo (הדגם המקורי של החברה אשר מיוצר החל משנת 2007 בגרסת הדור השני שלו) והמודל Smart Fortwo ED (גרסת הרכב חשמלי מונע מצבר של ה-Fortwo אשר מיוצר משנת 2008). כיום כל רכבי הסמארט מיוצרים בעיירה המבאך (Hambach) בצרפת, כשעתיים נסיעה מהנהלת דיימלר בשטוטגרט.

=== כרונולוגיית דגמי סמארט ===
{| class="wikitable" border="1""
 | style="background:#ccc;;" | שנות ייצור
 | style="background:#ccc;;" | דגמים
 | style="background:#ccc;;" | תצלומים
 |-
 | 1998-2007
 | Smart Fortwo (דור ראשון) (סמארט פורטו)
 -
 | 2002
 | Smart Crossblade
 -
 | 2001–2004
 | Smart K (נמכר ביפן בלבד)
 -
 | 2003–2005
 | Smart Roadster (סמארט רודסטר)
 -
 | 2004–2006
 | Smart Forfour (סמארט פורפור (דור ראשון))
 -
 | 2007–עד היום
 | Smart Fortwo (דור שני) (סמארט פורטו)
 -
 | 2008–עד היום
 | Smart Fortwo ED
 -
|}

== יתרונות הרכב==
מכונית הסמארט מאפשרת חניה לרוחב באזורים שבאופן אחר החניה בהם היא לאורך במקביל למדרכה. אורכה של הסמארט 269 ס"מ, שווה לרוחב של משאית או של מקום חניה רגיל, מה שמאפשר לשתיים או שלוש מכוניות סמארט לחנות במקום סטנדרטי השמור למכונית יחידה. לסמארט יש את מנוע הבנזין החסכוני בעולם. הסמארט מספקת לנהג העירוני רכב שצורך מעט דלק (24-30 ק"מ לליטר) ומצטיין בפליטה נמוכה של פחמן דו-חמצני (100 גרם לקילומטר בממוצע).

== בישראל ==
בקיץ 2002 קיבלה כלמוביל את הזיכיון לייבוא רכבי סמארט לישראל. תחילה, זכתה המכונית להתעניינות רבה מצד עיתונות הרכב והמכונית זכתה להצלחה יחסית בשוק הרכב הישראלי. אולם לאחר מספר חודשים קצר החלו מכירות הסמארט בישראל לדעוך, למרות מספר ניסיונות מצד היבואן לקדם את מכירותיה של המכונית ואף ניסיונות להביא ארצה את דגמי הרודסטר הספורטיביים. עיקר הביקורת כלפי המכונית עסקה במחירה הגבוה, שהתקרב מאוד למחירה של מכונית משפחתית, היעדר תיבת הילוכים אוטומטית והקשיים הכלכליים אליהם נקלע היצרן הקשו אף הם על מכירות הרכב בישראל. בשנת 2006 הגיעו המכירות לשיא שלילי, מכוניות אחרונות נמכרו והיבואן הפסיק את שיווקה בישראל.

בינואר 2011 הכריזה כלמוביל על כוונתה לחזור ולשווק בישראל את רכבי הסמארט וכעבור מספר חודשים הושק אולם התצוגה המחודש הראשון של החברה, במלון בוטיק קטן במרכז תל אביב.
ביולי 2011 הושק אולם התצוגה החדש של סמארט בתל אביב.

כיום משווקים בישראל שני דגמים של סמארט:
*FORTWO
*FORFOUR

==ראו גם==
* סמארט רודסטר
* סמארט פורפור
* סמארט פורספיד
* Shuanghuan Noble
* סמארט 1 (מכונית)

== קישורים חיצוניים ==

* 
* [https://smart.co.il אתר האינטרנט הרשמי] של סמארט ישראל

;כתבות
* 
* 
* [http://www.haaretz.co.il/hasite/pages/ShArtSR.jhtml?itemNo=494750&objNo=57913&returnParam=Y חוכמה קטנה מאוד] - כתבה בהארץ אשר פורסמה ב-28 באוקטובר 2004
* [http://www.auto.co.il/כתבה-22548-האם-החשמל-יחזיר-את-סמארט-לארץ.aspx האם החשמל יחזיר את סמארט לארץ?] - כתבה ב-auto.co.il אשר פורסמה ב-22 בפברואר 2009
* עידן רבי, [http://www.nrg.co.il/online/16/ART2/153/534.html?hp=16&loc=9&tmp=1658 הסמארט החדשה - גם יפה וגם אופה], nrg, 11 בספטמבר 2010

;סרטונים
* 

==הערות שוליים==

קטגוריה:יצרני רכב גרמניים
קטגוריה:מכוניות מיקרו
קטגוריה:דגמי מכוניות שהושקו ב-1998
קטגוריה:רכבי סמארט
סמארט